
Axiális és centrális kiralitással rendelkező új, enantiomertiszta binaftil-cinkona-(tio)négyzetamid organokatalizátorok előállítása és alkalmazása enantioszelektív reakciókban

Kulcsszavak: aszimmetrikus reakció; Michael-addíció; atropizoméria; alkaloid; hidrogénkötés-donor
         Az 1950-es éveken történt Contergan tragédia óta a gyógyszerekbe csak enantiomertiszta hatóanyag kerülhet. Az enantiomertiszta hatóanyag előállítására egyik lehetséges módszer a sztereoszelektív szintézisek alkalmazása, amelyek során az új, sztereogén elem szelektív kialakítása valamilyen királis indukció segítségével történhet. Kutatócsoportunkban az enantioszelektív szintézisekben a királis kölcsönhatást aszimmetrikus organokatalizátorok biztosítják.
         Az organokatalízis során fématomot nem tartalmazó, kisméretű szerves molekulákat alkalmazunk a kémiai reakciók katalizátoraként. Kutatómunkámban célul tűztem ki új, aszimmetrikus, bifunkcionális, binaftil-cinkona-(tio)négyzetamid organokatalizátorok szintézisét. Az organokatalizátorokat olyan kereskedelmi forgalomban kapható kiindulási anyagokból építettem fel, mint az (R)-BINOL [(R)-1,1'-binaftil-2,2’-diol] (1), a négyzetsav dimetil észtere (2), illetve a bázikus karakterű kinin (3). (1. ábra)
         Az előállított organokatalizátorok (4a, 4b) aktivitását enantioszelektív Michael-addíciókban vizsgáltam különböző polaritású oldószereket alkalmazva. Mindkét katalizátor alkalmazása esetén kiváló enantiomerfelesleg (≤98%) és termelés (93%) érhető el. 

1. abra A binaftil-cinkona-(tio)négyzetamid organokatalizatorok eléallitasa




